CELEX: 62011CA0374
Language: sk
Date: 2012-12-19 00:00:00
Title: Vec C-374/11: Rozsudok Súdneho dvora (štvrtá komora) z  19. decembra 2012 — Európska komisia/Írsko (Nesplnenie povinnosti členským štátom — Smernica 75/442/EHS — Domové odpadové vody odstraňované vyhnívacími nádržami na vidieku — Rozsudok Súdneho dvora, ktorým sa konštatuje nesplnenie povinnosti — Článok 260 ods. 2 ZEFÚ — Opatrenia na vykonanie rozsudku Súdneho dvora — Peňažné sankcie — Penále — Paušálna pokuta)

16.2.2013   
            
            
               SK
            
            
               Úradný vestník Európskej únie
            
            
               C 46/9
            
         Rozsudok Súdneho dvora (štvrtá komora) z 19. decembra 2012 — Európska komisia/Írsko
   (Vec C-374/11) (1)
   
   (Nesplnenie povinnosti členským štátom - Smernica 75/442/EHS - Domové odpadové vody odstraňované vyhnívacími nádržami na vidieku - Rozsudok Súdneho dvora, ktorým sa konštatuje nesplnenie povinnosti - Článok 260 ods. 2 ZEFÚ - Opatrenia na vykonanie rozsudku Súdneho dvora - Peňažné sankcie - Penále - Paušálna pokuta)
   2013/C 46/15
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: E. White, splnomocnený zástupca)
   
      Žalovaný: Írsko (v zastúpení: D. O’Hagen a E. Creedon, splnomocnení zástupcovia, A. Collins, SC, M. Gray, BL)
   
      Predmet veci
   
   Neplnenie povinnosti členským štátom — Nevykonanie rozsudku Súdneho dvora z 29. októbra 2009, Komisia/Írsko (C-188/08), týkajúceho sa porušenia článkov 4, 7, 8, 9, 10, 11, 12, 13 a 14 smernice Rady 75/442/EHS z 15. júla 1975 o odpadoch (Ú. v. ES L 194, s. 39; Mim. vyd. 15/001, s. 23), zmenenej a doplnenej smernicou Rady 91/156/EHS z 18. marca 1991 (Ú. v. ES L 78, s. 32; Mim. vyd. 15/002, s. 3), pokiaľ ide o domové odpadové vody odstraňované vyhnívacími nádržami — Odpady, na ktoré sa nevzťahuje iná právna úprava — Návrh na uloženie penále a paušálnej pokuty
   
      Výrok rozsudku
   
   
               1.
            
            
               Írsko tým, že neprijalo všetky opatrenia potrebné na vykonanie rozsudku z 29. októbra 2009, Komisia/Írsko (C-188/08), ktorým sa rozhodlo o nesplnení povinností Írska vyplývajúcich z článkov 4 a 8 smernice Rady 75/442/EHS z 15. júna 1975 o odpadoch, zmenenej a doplnenej smernicou Rady 91/156/EHS z 18. marca 1991, si nesplnilo povinnosti, ktoré mu vyplývajú z článku 260 ods. 1 ZFEÚ.
            
         
               2.
            
            
               Írsko je povinné zaplatiť Európskej komisii na účet „Vlastné zdroje Európskej únie“ penále 12 000 eur za každý deň omeškania s prijatím opatrení potrebných na vykonanie citovaného rozsudku Komisia/Írsko, a to odo dňa vyhlásenia tohto rozsudku až do úplného vykonania citovaného rozsudku Komisia/Írsko.
            
         
               3.
            
            
               Írsko je povinné zaplatiť Európskej komisii na účet „Vlastné zdroje Európskej únie“ paušálnu pokutu vo výške 2 000 000 eur.
            
         
               4.
            
            
               Írsko je povinné nahradiť trovy konania.
            
         
      (1)  Ú. v. EÚ C 282, 24.9.2011.